ለቱሪስት መዳረሻ ሥፍራዎች የመንገድ ልማት የተሠጠው ትኩረት ከፍተኛ ነው ተባለ
ኢትዮጵያ በተለያዩ  አካባቢዎች  ለሚገኙ  የቱሪስት መዳረሻ ሥፍራዎች የመንገድ ልማት  ትኩረት ሠጥታ እየሠራች  መሆኑን ተገለጸ ።  የኢትዮጵያ መንገድች ባለስልጣን የህዝብ ግንኙነትና ኮሙኒኬሽን  ዳይሬክተር አቶ ሳምሶን ወንድሙ እንደገለጹት በተያዘው የሁለተኛው የእድገትና የትራንስፎርሜሽን የእቅድ ዘመን የቱሪስት መዳረሻ ሥፍራዎችን የመንገድ ደረጃ ለማሻሻል የተለያዩ ፕሮጀክቶችን  እያካሄደ ይገኛል ፡፡ባለፈው ዓመት የግንባታ ሂደታቸው ከተጠናቀቁይ የቱሪስት መዳረሻ የመንገድ ፕሮጀክቶች መካከል 79 ኪሎሜትር የሚሸፍነው ከበርሃሌ እስከ ዳሉል የሚደርሰውና 91 ኪ.ሜ የሚሸፍነው የቱርሚ-ናሞራቴ-ናምፑራዝ የመንገድ ዝርጋታ እንደሚገኝበት ተመልክቷል፡፡በባህልና ቱሪዝም ሚኒስትር የህዝብና አለም አቀፍ ግንኙነት ዳርሬክተሩ አቶ ገዛሀኝ አባተም በበኩላቸው በቱሪዝም መዳረሻ ሥፍራዎች እየገነቡ  ያሉ መንገዶች ከዚህ በፊት የነበረውን ችግር በመጠኑም  ቢሆን ቀንሶታል ብለዋል፡፡ 